એસજીએસટી કમિશ્નરને ટેકનીકલ સમસ્યાના મુદ્દે રજુઆતે ગયેલા શહેરના ઉદ્યોગકારોનું કહેવું હતું કે, હાલના સમયે રિટર્ન ગુડ્સ સામે તૈયાર કરવી પડતી ડેબિટ નોટ-ક્રેડિટ નોટની સમસ્યા જટીલ છે. જેમાં ધારો કે જાન્યુઆરી માસમાં વેચેલું કાપડ જુનમાં રિટર્ન થયું છે. તો જાન્યુઆરીનું બિલ શોધી તેના બિલ નંબર સાથે ડેબિટ નોટ ઇશ્યુ કરવી પડે છે. આ ઘણું મહેનત માંગી લે તેવું અને જટિલ કામ છે. રોજ હજારો બિલ બનતાં હોઇ છે. તેમજ ક્યો માલ ક્યારે રિટર્ન થયો તે પણ જાણવું મુશ્કેલ થતું હોઇ છે. એવામાં જો આ ડેબિટ-ક્રેડિટ નોટ તૈયાર નહીં થાય તો તેનું રિફંડ પણ મળતું નથી. આ સમસ્યા ઉપરાંત એક્મ્યુલેટેડ ક્રેડિટ તથા મશીનરીના ઇન્સ્ટોલેશન સામે ચૂકવેલા 18 ટકા જીએસટીનું રિફંડ માંગવા જેવા મુદ્દા અમે મુક્યા છે. તેમાં આઇટીસી-04 ફોર્મ વધી સરળ કરી આપવાની રજુઆત સાંભળી તેમાં હકારાત્મક અભિગમ દાખવ્યો છે. તેને વધુ સરળ કરી આપવા તૈયારી બતાવી છે. અલબત્ત, એક્મ્યુલેટેડ ક્રેડિટ તથા કેપિટલ ટેક્સ રિફંડ અંગે મૌન સેવી રાખ્યું હતું.